OpenLLM-France/wikimedia huggingface dataset:
# Grup de la calcita

El grup de la calcita és un grup de minerals format per vuit espècies de minerals carbonats i nitrats, de cations relativament petits, entre els quals trobem liti (Li), sodi (Na), magnesi (Mg), calci (Ca), ferro (Fe$^{2+}$), zinc (Zn), cobalt (Co$^{2+}$) i cadmi (Cd). Rep el seu nom de la principal espècie del grup: la calcita.
L'estructura de la calcita i de les seves espècies relacionades és iònica i s'assembla a la del clorur de sodi (NaCl), on el lloc dels ions esfèrics de Cl són presos per grups de (CO₃)$^{2-}$ o (NO₃)$^{1-}$ plans. Aquests grups estan disposats en posició paral·lela al cristall amb els eixos de simetria triples orientats al llarg de [0001]. Aquesta disposició condueix a la forta birefringència dels minerals d'aquest grup.

## Membres del grup

El grup de la calcita està integrat per les següents vuit espècies:
| Espècie Fórmula Calcita CaCO₃ Esferocobaltita CoCO₃ Gaspeïta NiCO₃ Magnesita MgCO₃ | Espècie Fórmula Otavita CdCO₃ Rodocrosita MnCO₃ Siderita FeCO₃ Smithsonita ZnCO₃ |

## Jaciments

Als territoris de parla catalana s'hi poden trobar alguns dels minerals d'aquest grup:
| MineralIndret Calcita i siderita - Es troben àmpliament distribuïdes per tot el territori. Gaspeïta - Mina Eugenia (Bellmunt del Priorat, Tarragona) Magnesita - Pedrera Berta (El Papiol, Baix Llobregat) - La Vajol (Alt Empordà) - Mines del Puig de Sant Julià (Sant Julià del Llor i Bonmatí) - Sierra de la Murada (Orihuela, Alacant) - Mina Giobertite (Serra de Montner, Arles-sur-Tech) Rodocrosita - Pedrera Berta (El Papiol, Baix Llobregat) - Mina Serrana (El Molar, Priorat) - Altiplà d'Ambulla (Corneilla-de-Conflent, Pirineus Orientals) Esferocobaltita i otavita - No se n'ha trobat. | MineralIndret Smithsonita Província de Barcelona: - Pontons, a l'Alt Penedès - Pedrera de Rialls (Tordera, Maresme) - Pedrera Berta (El Papiol, Baix Llobregat) Província de Castelló: - Mina Encarnación (Cedraman, El Castell de Vilamalefa) Província de Girona: - Mines de Rocabruna (Camprodon, Ripollès) - Mina Roca del Turó (Espinavell, Ripollès) Província de Lleida: - Mina Solitaria (Arres, Vall d'Aran) - Mines de Liat (Vielha e Mijaran, Vall d'Aran) Província de Tarragona: - Mines Mas de Gallofré (L'Albiol, Baix Camp) - Mina Linda Mariquita (El Molar, Priorat) - Mina Bessó (Ulldemolins, Priorat) Catalunya Nord: - Baillestavy (Pirineus Orientals) - Mas Vicenç (Fontcouverte, Caixas) - Can Pei (Montferrer) - Correc d'en Llinassos (Oms) - Mines de Costabona (Prats de Molló-la Presta) - Puig Cabrera (Prats-de-Molló) |

## Galeria d'imatges

* Calcita
* Esferocobaltita
* Gaspeïta
* Magnesita
* Otavita
* Rodocrosita
* Siderita
* Smithsonita

## Referències

* 1 2 «Calcite Group». Mindat. [Consulta: 2 gener 2017].
# Kommuna

«Kommuna» té aquests significats:
* Kommuna (Daguestan), localitat de la República del Daguestan, a Rússia
* Kommuna (Uliànovsk), localitat de l'óblast d'Uliànovsk, a Rússia
# Gateshead

Gateshead és una ciutat del nord-est d'Anglaterra, al comtat metropolità de Tyne and Wear. Es troba a la riba sud del riu Tyne. El centre de Gateshead i el de Newcastle es troben molt propers l'un de l'altre, i junts formen el cor urbà de Tyneside. Gateshead és el principal nucli del districte metropolità de Gateshead.
# Ford Model Y

El Ford Model Y va ser el primer automòbil Ford Motor Company britànic, dissenyat específicament per al mercat europeu. Aquest petit automòbil estava impulsat per un motor de vàlvules laterals de 4 cilindres i 933cc. La potència fiscal era de 8CV.
La producció del Model Y va tenir lloc a Anglaterra (Dagenham) entre 1932 i 1937, a França (Asnières) entre 1932 i 1934, i a Alemanya (Colònia), on rebé el nom de Ford Köln, entre 1933 i 1936. També va ser muntat a la zona franca de Barcelona entre 1933 i 1936. La versió de dues portes va ser, en 1934, el primer automòbil amb quatre places reals que es va vendre per sota de les 100 lliures esterlines, unes 7.350 pessetes de l'època.
Tot i que va ser dissenyat als Estats Units, va tenir un gran èxit al mercat britànic, on va afectar significativament les vendes dels seus rivals de marques com ara Austin, Morris, Singer o Hillman, assolint una quota de mercat superior al 50% en la categoria de 8CV.
Durant els primers 14 mesos es va produir una versió amb la graella del radiador més curta, per la qual cosa es va conèixer com a "radiador curt". A partir d'octubre de 1933 s'introdueix la versió de «radiador llarg», amb el paracops corbat al centre per deixar lloc al radiador que havia crescut per la part inferior.
La millora contínua en la producció i la simplificació del disseny van permetre reduir el cost fins a convertir-lo en el primer automòbil de quatre places venut per sota de les 100 lliures. Es van produir versions de dues i quatre portes, amb el sostre fix o corredís, així com un furgó tancat. Malgrat que la mateixa Ford no va llençar versions cabriolet, per no abusar de la flexibilitat del xassís, diversos carrossers van produir versions obertes. ensive sliding 'sun' roof.
La configuració del vehicle era la tradicional, amb el motor al davant i la transmissió posterior. La caixa de canvis era de 3 marxes. La velocitat màxima estava al voltant dels 95 km/h, amb un consum sobre es 8l. cada 100 km.
En total es van produir unes 175.000 unitats del Model Y, de les quals el Ford Y&C Model Register té coneixement de l'existència d'uns 1.250 supervivents.
Entre 1934 i 1937 es va produir, el Ford Model C (10CV), derivat de l'anterior, amb un motor més potent de 1.172cc i una carrosseria una mica més gran, del qual si que es va oferir una versió cabriolet de la casa. El Model C, anomenat Ford Eifel a Alemanya, i que també va ser produït a Barcelona, mai va assolir els volums de vendes del Model Y, sense arribar a superar les 50.000 unitats produïdes.

## Enllaços externs

* http://www.fordyandcmodelregister.co.uk
# Chascanopsetta megagnatha

Chascanopsetta megagnatha és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 24,6 cm de llargària total.

## Distribució geogràfica

Es troba a les costes del sud-est del Pacífic (entre el Xile continental i l'Illa de Pasqua).

## Referències

* ↑ The Taxonomicon (anglès)
* 1 2 FishBase (anglès)
# Malý Čepčín

Malý Čepčín és un poble i municipi d'Eslovàquia que es troba a la regió de Žilina, al centre-nord del país. La primera menció escrita de la vila es remunta al 1254.

## Referències

* ↑ «Žilinský kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História obce». [Consulta: 21 desembre 2021].
# Ur-Nammu

Ur-Nammu va ser el fundador de la tercera dinastia d'Ur segons diu la llista de reis sumeris. Va ser governador Ur del 2111 aC al 2110 aC i amb el títol de rei del 2110 aC al 2094 aC. El general Ur-Nammu va ser nomenat xaguin (governador militar o virrei) d'Ur per Utukhengal d'Uruk, i no va trigar a declarar-se independent.
Ur-Nammu es qualifica de fill de Ninsun (la mare del llegendari Guilgameix) i germà de Guilgameix, antics reis hegemònics d'Uruk, per tal de posar fora de dubte la seva legitimitat al tron. Lugalbanda, pare de Guilgameix i espòs de la deessa Ninsun, també és considerat avantpassat d'Ur-Nammu. Després de conquerir Uruk va convertir aquesta ciutat en residència de la reina d'Ur (més tard va ser nomenat el príncep Xu-Sin governador militar de la ciutat, i un fill hi va ser nomenat "En" de la deessa Inanna). Es va restablir, sota advocació del déu Nanna, el comerç amb Magan i Melukhkha que havia estat interromput darrerament o almenys monopolitzat per Lagaix.
Ur-Nammu va adoptar el títol de rei de Sumer i Accàdia. Va promulgar un codi de lleis que sembla que va servir de base a altres codis posteriors. S'ha trobat un text cadastral que fixa detalladament els límits de Nippur, Apiak, Marad i Akshak, principalment basat en accidents naturals: rius, canals o línies imaginàries entre punts destacats. Va restaurar el sistema de canals i va reconstruir molts temples, com el temple de Nanna a Ur. El poder del rei era absolut i els ensi locals era petits funcionaris amb molt poques atribucions, totes elles limitades a la seva localitat.
En el seu regnat s'esmenta per primer cop un gran visir (sukkalmakh) anomenat Urabba, que potser abans havia tingut el mateix càrrec a Lagaix. Les atribucions d'aquest càrrec no són ben conegudes encara que tenia més poder que un ensi.
El va succeir el seu fill Xulgi.

## Referències

* ↑ Cassin, Elena (et al.) (comp.). Los imperios del Antiguo Oriente vol. I: del paleolítico a la mitat del segundo milenio. Madrid: Siglo XXI, 1975, p. 108-109. ISBN 8432300183.

## Bibliografia

* W. J. Hamblin, Warfare in the Ancient Near East to 1600 BC. New York: Routledge, 2006.

## Enllaços externs

* Temple construït per Ur-Nammu a Ur dedicat al deu lluna Nanna. Arxivat 2007-07-08 a Wayback Machine.
* Nabonides, dedicació d'un ziggurat
* El Codi d'Ur-Nammu a l'Enciclopedia Britànica
* Foundation Figurine of King Ur-Nammu, al Institut Oriental de Chicago Arxivat 2013-11-10 a Wayback Machine.
# Gymnothorax polyspondylus

Gymnothorax polyspondylus és una espècie de peix de la família dels murènids i de l'ordre dels anguil·liformes.

## Morfologia

Les femelles poden assolir els 41,6 cm de longitud total.

## Distribució geogràfica

Es troba a les Hawaii.

## Referències

* ↑ Bloch M. E. 1795. Naturgeschichte der ausländischen Fische. Berlin. Naturg. Ausl. Fische v. 9. i-ii + 1-192.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kommunistka

Kommunistka (en rus, коммунистка; Dona Comunista) va ser una revista comunista de la Unió Soviètica associada al Genotdel, fundada per Inessa Armand i Aleksandra Kolontái en 1920.
La revista tenia una periodicitat mensual i estava dirigida especialment cap a les dones de classe més baixa, i explorava la manera d'aconseguir l'emancipació de la dona, no sols de manera teòrica, sinó pràctica, pel fet que la revolució, per si mateixa, no resoldria la inequitat i l'opressió de les dones en la família i la societat. Armand i Kolontái insistien en el baix percentatge de dones en les esferes públiques –en el partit, en la gestió d'empreses, en els soviets, en els sindicats o en el govern– el que requeria un treball específic d'alliberament.
Armand, Kolontái o Krúpskaya van abordar temes com la sexualitat, l'avortament, el matrimoni i el divorci, la relació entre els sexes, l'amor lliure, la moralitat, la família, la maternitat o l'alliberament de les dones de l'esclavitud dels homes. A més, la perspectiva de la revista incidia en què l'alliberament de la dona estava igualment lligada a l'emancipació de tota la societat comunista.
La revista finalment va desaparèixer en 1930 al costat del propi Genotdel sota el mandat estalinista.

## Referències

* 1 2 3 Wood, Elizabeth A. The Baba and the Comrade: Gender and Politics in Revolutionary Russia (en anglès). Indiana University Press, 2000. ISBN 0-253-33311-3.
* ↑ Edith Saurer; Margareth Lanzinger; Elisabeth Frysak Women's Movements: Networks and Debates in Post-communist Countries in the 19th and 20th Centuries. Böhlau Verlag Köln Weimar, 2006, p. 579. ISBN 978-3-412-32205-2.
* ↑ Barbara Evans Clements. Bolshevik Women. Cambridge University Press, 13 agost 1997, p. 262. ISBN 978-0-521-59920-7.
* 1 2 Gleason, Abbott. Bolshevik Culture: Experiment and Order in the Russian Revolution (en anglès). Indiana University Press, 1989. ISBN 0-253-20513-1.
* 1 2 Farnsworth, Beatrice. Aleksandra Kollontai: Socialism, Feminism, and the Bolshevik Revolution (en anglès). Stanford University Press, 1980. ISBN 0-8047-1073-2.
# Naso elegans

Naso elegans és una espècie de peix pertanyent a la família dels acantúrids.

## Descripció

* Pot arribar a fer 45 cm de llargària màxima (normalment, en fa 35).
* 6 espines i 26-30 radis tous a l'aleta dorsal i 2 espines i 27-30 radis tous a l'anal.
* L'aleta dorsal és de color groc i l'anal i pèlviques marró fosc.

## Alimentació

Menja algues bentòniques.

## Hàbitat

És un peix marí, associat als esculls i de clima tropical.

## Distribució geogràfica

Es troba des del mar Roig fins a Durban (Sud-àfrica) i el sud-oest d'Indonèsia. No és present al golf d'Oman, ni al golf Pèrsic ni a l'Índia.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Naso elegans» (en anglès). FishBase. Froese, Rainer; Pauly, Daniel (editors).
* ↑ Randall, J.E., 2001. Surgeonfishes of Hawai'i and the world. Mutual Publishing and Bishop Museum Press, Hawaii. 123 p.

## Enllaços externs

* BioLib (anglès)
* AQUATAB
# Gakko

Gakko (en rus: Гакко) és un poble del Daguestan, a Rússia, que el 2019 tenia 308 habitants. Pertany al districte rural d'Agvali.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Frankie Manning

Frankie Manning (Jacksonville, Florida, 26 de maig del 1914 - Manhattan, Nova York, 27 d’abril del 2009) fou un ballarí, professor i coreògraf dels Estats Units d’Amèrica. És considerat un dels fundadors del lindy-hop.

## Biografia

Manning es va mudar a Harlem als tres anys, amb la seva mare. Quan era un adolescent, va començar a ballar a les millors sales de Harlem, incloent-hi la Savoy Ballroom. El 1934 va començar a ballar amb els Whitey’s Lindy Hoppers, un grup creat per Herbert "Whitey" White que va convertir aquell ball en un fenomen nacional. Com a coreògraf, va aportar innovacions com els passos aeris. Manning va viatjar pel món i va actuar amb Count Basie, Duke Ellington, Ella Fitzgerald i Billie Holiday. El grup tenia fama internacional, però així i tot encara havien de lluitar contra els prejudicis racials que sovint els privaven de dormir als hotels on tocaven o de menjar als restaurants on actuaven. Manning va aparèixer en el musical The hot mikado (1939) i en pel·lícules com Radio city revels (1938) i Hellzapoppin’ (1941). Frankie va deixar de ballar durant uns anys per a servir a Nova Guinea, les Filipines i Japó durant la Segona Guerra Mundial, fins que va tornar a casa. Als anys 50, quan el lindy-hop va deixar de tenir èxit, Frankie es va posar a fer feina en una oficina de correus, on va treballar durant trenta anys. A finals dels anys 80 el swing es va tornar a posar de moda, i Manning també. Va ser un dels coreògrafs de Black and Blue, feina amb la que va guanyar un Tony. També va coreografiar per a la pel·lícula de Spike Lee Malcom X.

## Vegeu també

* Frankie Manning: Never Stop Swinging és un documental produït i dirigit per Julie Cohen on s'explica en mitja hora la vida del ballarí.
* Manning va escriure, juntament amb Cynthia R. Millman, una autobiografia: Frankie Manning: Ambassador of Lindy Hop (Temple University Press, 2007).

## Referències

* 1 2 «https://www.nytimes.com/2009/04/28/arts/dance/28manning.html». [Consulta: 15 abril 2019].
* 1 2 «https://web.archive.org/web/20090524001546/http://www.thirteen.org/sundayarts/frankie-manning-never-stop-swinging/291». Arxivat de l'original el 24 de maig 2009. [Consulta: 15 abril 2019].
* ↑ «https://www.arts.gov/honors/heritage/fellows/frankie-manning». Arxivat de l'original el 15 d’abril 2019. [Consulta: 15 abril 2019].
* ↑ «https://www.youtube.com/watch?v=Rp8Zc15gCCI». [Consulta: 15 abril 2019].
# Chascanopsetta prorigera

Chascanopsetta prorigera és un peix teleosti de la família dels bòtids i de l'ordre dels pleuronectiformes. Pot arribar als 3 cm de llargària total. Es troba a les costes del nord-oest del Pacífic (atol Midway) i al Pacífic Oriental (Hawaii).

## Referències

* ↑ The Taxonomicon (anglès)
* 1 2 FishBase (anglès)
# Malý Slavkov

Malý Slavkov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1275.
# Vagues climàtiques del setembre de 2019

Les vagues climàtiques del setembre del 2019, també coneguda com la Setmana Global del Futur, són una sèrie de vagues internacionals i protestes per demanar mesures per fer front al canvi climàtic a causa de l'escalfament global. Les dates clau de les vagues inclouen el 20 de setembre, tres dies abans de la cimera del clima de les Nacions Unides, i el 27 de setembre, juntament amb la setmana completa del 20 al 27 de setembre proposada per a una vaga general climàtica mundial anomenada Vaga de la Terra. Les protestes s'estan duent a terme a 4.500 llocs de 150 països. L'esdeveniment forma part de la vaga escolar del moviment climàtic, inspirat en l'activista sueca Greta Thunberg.
Les protestes del 20 de setembre van ser probablement les més importants vagues climàtiques de la història mundial. Els organitzadors van informar que més de 4 milions de persones van participar en vagues a tot el món, incloent 1,4 milions de participants en vagues alemanyes. Aproximadament 300.000 manifestants van participar en vagues a Austràlia, altres 300.000 persones es van unir a les protestes del Regne Unit i els manifestants Nova York foren aproximadament 250.000 Més de 2.000 científics de 40 països es van comprometre a donar suport a les vagues.

## Vegeu també

* Acord de París

## Referències

* ↑ Feller, Madison. «The World Is Burning, and Teens Are Fighting: What to Know About the Global Climate Strike». Elle, 17-09-2019. [Consulta: 19 setembre 2019].
* ↑ Lewis, Aimee. «More than 100,000 have gathered in Melbourne as the world begins climate demonstrations». CNN, 20-09-2019. [Consulta: 20 setembre 2019].
* ↑ Milman, Oliver. «US to stage its largest ever climate strike: 'Somebody must sound the alarm'». The Guardian, 20-09-2019. [Consulta: 20 setembre 2019].
* ↑ Tollefson, Jeff. «The hard truths of climate change — by the numbers». Nature, 18-09-2019. [Consulta: 20 setembre 2019].
* ↑ «Inside The Youth-Led Plan To Pull Off The Biggest Climate Strike So Far». MTV News. Arxivat de l'original el 20 de setembre 2019. [Consulta: 19 setembre 2019].
* ↑ Weise, Elizabeth. «'It's our future that's at stake': US students plan to skip school Friday to fight climate 'emergency'». USA Today, 19-09-2019.
* ↑ Laville, Sandra. «Across the globe, millions join biggest climate protest ever». The Guardian, 21-09-2019. [Consulta: 21 setembre 2019].
* ↑ Barclay, Eliza. «How big was the global climate strike? 4 million people, activists estimate.». Vox.
* ↑ «Liveblog zum globalen Klimastreik: Fridays for Future protestiert in 2000 Orten». Stuttgarter Zeitung.
* ↑ Taylor, Matthew. «'Enough is enough': biggest-ever climate protest sweeps UK». The Guardian, 20-09-2019. [Consulta: 20 setembre 2019].
* ↑ Conley, Julia. «“Students Have Led and We Must Follow”: Thousands of Scientists From 40 Nations Join Global Climate Strike». Buzz Flash, 20-09-2019. [Consulta: 21 setembre 2019].

## Enllaços externs

* Vaga Global del Clima
* DivendresForFuture Arxivat 2019-09-25 a Wayback Machine.
# Gymnothorax parini

Gymnothorax parini és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 6,5 cm de longitud total.

## Distribució geogràfica

Es troba a l'oest de l'Índic.

## Referències

* ↑ Bloch M. E. 1795. Naturgeschichte der ausländischen Fische. Berlin. Naturg. Ausl. Fische v. 9. i-ii + 1-192.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kommunar (Krasnodar)

* Per a altres significats, vegeu «Kommunar».
Kommunar - Коммунар (rus) és un possiólok del krai de Krasnodar, a Rússia. Es troba a la vora esquerra del riu Kugo-Ieia, afluent del Ieia. És a 23 km al nord-oest de Kusxóvskaia i a 180 km al nord de Krasnodar.
Pertany al possiólok de Novomikhàilovskoie.
# NGC 13

NGC 13 és una galàxia espiral a la constel·lació d'Andròmeda.

## Referències

* ↑ Afirmat a: SIMBAD.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* NGC 13 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Ford Falcon

«Ford Falcon» té aquests significats:
* Ford Falcon (Estats Units), un cotxe compacte produït per Ford Motor Company des de 1960 a 1970.
* Ford Falcon (Austràlia), un cotxe compacte produït per Ford Motor Company a Austràlia des de 1960.
* Ford Falcon (Argentina), un cotxe compacte produït per Ford Motor Company a l'Argentina des de 1962 fins a 1991.
# Mallerenga cuallarga gorjablanca

La mallerenga cuallarga gorjablanca (Aegithalos niveogularis) és una espècie d'ocell de la família dels egitàlids (Aegithalidae). Habita el bosc i matoll alpí de l'Himàlaia, al nord del Pakistan i nord-oest de l'Índia. El seu estat de conservació es considera de risc mínim.

## Referències

* ↑ «Mallerenga cuallarga gorjablanca». Cercaterm. TERMCAT, Centre de Terminologia. Rev. 20/02/2021 (català)
* ↑ «Bushtits, leaf warblers, reed warblers» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 631. ISBN 978-84-16728-37-4.
* ↑ BirdLife International. «White-throated Tit. Aegithalos niveogularis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 23 novembre 2022].
# Vinje

Vinje és un municipi situat al comtat de Telemark, Noruega. Té 3.727 habitants (2016) i la seva superfície és de 3.105,84 km². El centre administratiu del municipi és el poble d'Åmot.
Vinje es troba tant a l'altiplà de Hardangervidda com als altiplans de muntanya de Setesdalsheiene. La ruta europea E134 passa a través de Vinje, situada a mig camí entre Oslo i Haugesund, a la costa oest de Noruega.
Al municipi s'hi troba l'estació d'esquí de muntanya de gel Haukelifjell. La zona aïllada i poc poblada és coneguda pel seu terreny muntanyós i accidentat que permet utilitzar una gran varietat d'activitats a l'aire lliure, com senderisme, bicicleta de muntanya, snowboard, esquí, pesca i piragüisme. La muntanya més alta és la Nupsegga (1.674 m), i el llac més destacat és el Møsvatn.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 8 setembre 2016].

## Enllaços externs

* Vinje - Lloc web oficial